钦定古今图书集成/明伦汇编/闺媛典/第061卷 > 张明儒妻向氏〈二田氏向晚女附〉
## 钦定古今图书集成/明伦汇编/闺媛典/第061卷 > 张明儒妻向氏〈二田氏向晚女附〉

按《辰州府志》：“向氏，张明儒妻向焦女。嘉靖二十三年，
蜡尔苗叛，剽掠乡村。氏与妇廷表妻、侄妇廷相妻、二
田氏及向晚女共惊走，藏瓮池滩头崖穴中。顷之，逻
卒过滩，恐不免，至深湍同投水死。脱者还道其事，苗
退，家人求其尸，悉获焦女犹抱儿不释。时盛暑逾日，
面色如生，县令立碑致祭。万历九年，余梦吕为建四
节祠。”